সুইজারল্যান্ডের প্রত্যন্ত এক গ্রামে মার্কাস লুডিয়াস তার খামারের শস্যের পরিচিতি তুলে ধরছিলেন। মার্কাস লুডিয়াসের এই খামার কিন্তু সাধারণ শস্য খামারের মত নয়। উঁচু পাচিল ঘেরা খামারে বিশেষ ধরণের নিরাপত্তা ব্যবস্থাসহ খামার পরিচালনা করেন তিনি। আর এই খামারের শস্যও কিন্তু ভিন্ন। বিশাল খামারে ভিন্ন ধরণের মাটিতে ১৫টি প্রজাতির গাঁজা চাষ করেন তিনি। লুডিয়াস বলেন, ‘আমি একজন রসায়নবিদ, এবং আমার এই খামারে ২০০৮ সাল থেকে বিভিন্ন ধরণের গাঁজা চাষ করছি।’ গাঁজা বৈধ করা হবে কিনা তা নিয়ে প্রায় ২৫ বছর ধরে বিতর্ক চলছে সুইজারল্যান্ডে।